Vita:2013-as úszó-világbajnokság

message: A most zajló VB-ről jut eszembe a Gyilkos sportok című szócikk. Épp az új számot, a szupertornyot nézem, ahol búvárnak öltözött mentősök taposnak a vízben, készen arra, hogy megpróbálják megmenteni a hullajelölt sportolókat.
A szócikk egy lista lenne. Hogy hány halottja van az egyes sportágaknak a sporttörténet folyamán; melyik sportág az első helyezett . Ideértve a doppingba belehalt bringásokat, a leszúrt párbajtőrvívókat, a villámcsapott focistákat is. OsvátA Palackposta 2013. július 30., 16:20 (CEST)
replies: text: Ezt egy jó ötletnek tartom, szerintem érdekességnek mindenképpen jó, akárcsak statisztikának. Összeszedni viszont elég nagy meló lenne. Gondolom a Forma-1 is beletartozna, nem? (Sajnos ott is történt pár haláleset, Sennáról gondolom nem kell beszélnem...) ‑‑XXLVenom999 vita 2013. július 30., 16:31 (CEST)
replies: text: :Profi box, súlyemelés, síugrás, superbike..., meg a nézők a rallypályán  – van miből összerakni. OsvátA Palackposta
Már van egy ilyen, labdarúgókat felsoroló listánk: mérkőzés közben elhunyt labdarúgók. ✮ Einstein2 vitalap 2013. július 30., 16:58 (CEST)
Van hol keresgélni: Deaths in sport. OsvátA Palackposta 2013. július 30., 17:26 (CEST)

text: :Ha jól emlékszem, nemrég meghalt egy (vagy lehet hogy kettő is) superbike versenyző. Sajnos nep mint nap történik szinte ilyen tragédia, focisták is halnak meg a pályán és folytathatnám. Téynleg szükség lenne egy ilyen átfogó cikkre. Egy kérdés maradt: ki csinálná meg? ‑‑XXLVenom999 vita 2013. július 30., 20:43 (CEST)
Hát nem a szerkesztői közösség, mint a Wikipédiát úgy általában? Az alapokat kellene letenni, plusz egy csonk sablon. OsvátA Palackposta

text: Igen, egyetértek. Szerintem először kérjük ki még pár ember véleményét, aztán szerintem indulhat a jó ötlet. Nekem nagyon tetszik. Nem egy vidám téma, de hasznos szerintem. ‑‑XXLVenom999 vita 2013. július 30., 21:39 (CEST)
replies: text: :A címadás szerintem inkább bulváros, mint enciklopédiához illő. Mintha a sportág lenne a felelős, mert meghalnak verseny/mérkőzés közben. Sakkmérkőzés közben is le lehet fordulni a székről rosszullét miatt, noha még nem hallottam volna arról, hogy történt ilyen. A leírtak alapján a tartalom semmiképp nem lenne semleges. Szerintem nem túl szerencsés összemosni a balesetet (külső behatás) egy rosszulléttel. A másik, hogy a nincs különbségtétel az egyes sportágak mérkőzéseinek száma között. Forma-1-ből (valamint a technikai sportokból) nagyságrendekkel kevesebb futam van, mint labdarúgó-mérkőzésből, a két sportág halálos "áldozatainak" száma összehasonlíthatatlan az előforduló meccsek/futamok száma miatt is, és az említett baleset/rosszullét miatt is. Forma-1-ben inkább baleset van, a labdarúgásban pedig rosszullét. Egy ilyen táblázat szerintem nem semleges kategória. Gyakorlatilag az jönne ki, hogy a labdarúgás közben többen halnak meg (miután több tízezer meccs van évente több millió játékossal), mint a Forma-1-ben (van 20-25 versenyző évente 16-20 futammal), így az a téves következtetés vonható le, hogy a foci veszélyesebb. Azt meg nem hiszem, hogy a labdarúgó-meccseken elhunytakból megbízható, összesített adatot lehetne találni (ilyenkor ide tartoznak a megyei, meg mindenféle bajnokságok is!), a technikai sportokkal kapcsolatban nyilván könnyebb, mert kevesebb futam volt.--Tomcsy  üzenet 2013. július 30., 22:04 (CEST)

text: Szerintem megoldható. A cím lehetne Halálozások nevezetes sportesemények alatt vagy valami hasonló. Külön fejezet lenne a technikai sportok és pl. a futballmeccsek. Meg aztán minden 3 évnél idősebb ember tudja hogy több focimeccs van több játékossal, mint Forma-1es futam vagy akár superbike. De erre esetleg hangsúlyt is lehetne fektetni, hogy ne sérüljön az irányelv, és mindenki boldog legyen. Meg ott lenne a halálozási ok is (baleset, rosszullét, villámcsapás, K.O., stb.) legcélszerűbb lenne táblázatszerűen összegyűjteni, mint a halálozási cikkeknél. De bármilyen formában is, én támogatom az ötletet. A felvetéseimmel együtt jobb lenne? ‑‑XXLVenom999 vita 2013. július 30., 22:16 (CEST)

text: Meg aztán Forma-1 közben lényegesen nagyobb a veszélyes tényezők száma, mint sakk vagy akár focimeccs közben. Régebben például Forma-1-es futamokon törtek rendesen, volt hogy egy hétvégén 3 versenyző is meghalt ha jól emlékszem. Ehhez képest focimeccsen nem sok minden változott, mivel a külsőségeken (mez, stadion, ceremóniák) kívül minden ugyanolyan maradt. Meg hallottam olyanról is, hogy valakit nyílt páylás meccs közben agyoncsapott a villám. Megjegyzem a futballmeccs közbeni halálesetek sem hemzsegnek nap mint nap, az hogy a focisták közúti balesetben, időskorban vagy teszem azt betegségben (pl. afrikai játékosok maláriában) elhunynak, nem sok köze van a sportesemény közbeni halálozásokhoz. Ide az aktuális meccs alatt történt halálozások számítanának. Vélemény? ‑‑XXLVenom999 vita 2013. július 30., 22:22 (CEST)
replies: text: :Így jobb, a "nevezetes sporteseményt" kell pontosítani, persze ha a táblázat soraiban ezek az események szerepelnek, akkor jó. A balesetet teljesen különválasztanám a rosszulléttől. Szerintem minden olyan eset (verseny)balesetnek számít, amikor külső behatás történik (általában az autósport balesetei azok, de az is idetartozik, amikor az ökölvívót kiütik, vagy a villámcsapás is), a rosszulét, amikor a versenyzőnek a szervezetével volt probléma a verseny/mérkőzés alatt. És a cél inkább ne is egy összehasonlító lista legyen, hanem egy adattáblázat. Az ebből származó következtetés meg legyen az olvasó dolga. Csak a kérdés, hogy honnan lesznek az adatokra források. --Tomcsy  üzenet 2013. július 30., 22:30 (CEST)
replies: text: ::Szerintem is adattáblázat a jó, én kezdettől fogva iylenben gondolkodok, de nem enyém az alapkoncepció, így természetesen ki kell kérni az ötletgazda véleményét is. A 10-15 évnél frissebb halálesetekre úgyis lesznek források az interneten, az olyan klassszikus esetek pedig, mint Senna halálos kimenetelű balesete pedig úgy gondolom annyira élnek a köztudatban, meg midnenhol, hogy szerintem azokat fölösleges is agyonforrásolni, bár kétségkívül arra most is akad forrás bőven, itt az interneten is. --XXLVenom999 vita 2013. július 30., 23:03 (CEST)

text: aki nem értené: szándékosan gyilkosan ironizáltam. Aminek az értelmes célja a figyelemfelkeltés volt. Sikerült. Persze, hogy szakszerű cím kell. A Wikipédia nem tréfál, csak én. OsvátA Palackposta 2013. július 31., 08:56 (CEST)
replies: text: :Értettük mi. ;) Akkor mikor kezd el készülni a cikk? – XXLVenom999 vita 2013. augusztus 1., 13:27 (CEST)
Az ötletgazda – ötletel. Szócikket meg az ír, aki ért is hozzá.  OsvátA Palackposta 2013. augusztus 1., 13:34 (CEST)

text: Akkor zsákutca? Kár, pedig nekem tetszett az ötlet.  --XXLVenom999 vita 2013. augusztus 1., 13:35 (CEST)
Nyílt utca. Ez egy szabad enciklopédia. Bárki szerkesztheti. OsvátA Palackposta 2013. augusztus 1., 13:57 (CEST)
thread_title:  Gyilkos sportok